joelniklaus/EU_Wikipedias huggingface dataset:
Λεωνίδας Δαμουράς

Ο Λεωνίδας Δαμουράς (γεν. Αιγάλεω, 28 Μαΐου 1963) είναι Έλληνας παλαίμαχος πρώην διεθνής ποδοσφαιριστής, 
με θητεία στην Α΄Εθνική, αλλά και τις υπόλοιπες κατηγορίες. Αγωνιζόταν στη μεσαία γραμμή.

Καριέρα
Ξεκίνησε από τους ερασιτέχνες του Αιγάλεω Α.Ο. Τη σεζόν 1982-83 αγωνίσθηκε σα δανεικός στον Α.Ο. Βουλιαγμένης και την περίοδο 1983-84 πραγματοποίησε με το Αιγάλεω το ντεμπούτο του στη μεγάλη κατηγορία.
Με την ομάδα της δυτικής Αθήνας αγωνίσθηκε συνολικά 4 χρονιές, δυο στην Α΄ και ισάριθμες στη Β΄Εθνική. Με το Αιγάλεω έχει λάβει μέρος σε 59 επίσημους αγώνες πρωταθλήματος και έχει σκοράρει 2 τέρματα. 
Το ίδιο διάστημα κλήθηκε από τον Μ. Παπαποστόλου και έπαιξε στην Εθνική Ομάδα των Ελπίδων (1 συμμετοχή), αλλά και στην Εθνική Ομάδα των Ενόπλων, όπου συμμετείχε σε αρκετά παιχνίδια.

Μετά το Αιγάλεω, συνέχισε τη σταδιοδρομία του στην Καλαμάτα,
στον Πανελευσινιακό, στην Ηλιούπολη, στην Κηφισιά, στον Άρη Αγίου Κωνσταντίνου και 
στον Μαύρο Αετό.

Συνεργάσθηκε, μεταξύ άλλων, με τους προπονητές Κ. Ελευθεράκη, όταν έπαιξε δανεικός από το Αιγάλεω στον Α.Ο. Βουλιαγμένης (ήταν ένας από τους τρεις
ποδοσφαιριστες της Βουλιαγμενης που επαιξαν στην Α' Εθνικη, οι αλλοι 2 ειναι ο Γιώργος Φαμέλης και ο Κώστας Φραντζέσκος), Ματζουράκη, 
Πολυχρονίου, Σαννον, Καραπατή, Αχ. Σαββίδη, Θ.Μασίκα κ.α.

Απόφοιτος της Γυμναστικής Ακαδημίας. Στη συνέχεια παρακολούθησε σεμινάρια οικονομικής κατεύθυνσης και ασχολήθηκε με ασφάλειες ζωής, αλλά και με θέματα Κεφαλαιαγοράς.

Για ένα σύντομο διάστημα και συγκεκριμένα, την περίοδο 1998-99 συμμετείχε στα διοικητικά του συλλόγου του Αιγάλεω, ως αντιπρόεδρος της ΠΑΕ.

Προσωπική ζωή
Είναι παντρεμένος και έχει δυο γιους, εκ των οποίων ο μικρότερος (γεννηθείς το 1999) αγωνίζεται στους προπαίδες του Αιγαλεω Α.Ο. και είναι μέλος της μικτης Αθηνων.

Ο Δαμουράς είναι κουνιάδος με τον παλαιό ποδοσφαιριστή του ΠΑΟ Δημ. Κλη.

Πηγές 

Το ηλεκτρονικό αρχείο της "Αθλητικής Ηχούς"
Νίκος Δημ. Νικολαΐδης "50 Χρόνια Αιγάλεω" (Έκδοση Δήμος Αιγάλεω, 1998)

Δαμουρας Λεωνιδας
Ποδοσφαιριστές Εθνικής Ελλάδας Κ21
Δαμουρας Λεωνιδας
Δ
Στάδιο της Σιλεσίας

Το Στάδιο Σιλεσία (πολ. Stadion Śląski) είναι αθλητικό στάδιο που βρίσκεται μεταξύ του Χορζόφ και του Κατοβίτσε. Εγκαινιάστηκε στις 22 Ιουλίου 1956 και φιλοξένησε μέχρι και 120.000 θεατές σε ποδοσφαιρικούς αγώνες και σε συναυλίες.

Η κατασκευή του σταδίου αποφασίστηκε το 1950. Αρχιτέκτορας του σταδίου ήταν ο Ιούλιαν Μπζουχόφσκι. Η κατασκευή του σταδίου ολοκληρώθηκε το 1956 και στις 22 Ιουλίου διεξήχθη ο πρώτος αγώνας - ένας φιλικός αγώνας μεταξύ των εθνικών Πολωνίας και Ανατολικής Γερμανίας, ο οποίος έληξε με σκορ 0:2 υπέρ των Γερμανών.

Το πρωτότυπο στάδιο χτίστηκε για 87.000 άτομα, αλλά συχνά στους αγώνες έρχονταν 90-100 χιλιάδες άτομα. Στις 18 Σεπτεμβρίου 1963, κατά την διάρκεια του τελικού του Τσάμπιονς Λιγκ μεταξύ των ΦΚ Γκούρνικ και ΦΚ Αούστρια Βιέννης, στο στάδιο μπήκαν 120.000 θεατές. Εξαιτίας αυτού του περιστατικού είχε αποφασιστεί η μείωση της χωρητικότητας του σταδίου.

Το 1993, το στάδιο έγινε επίσημη έδρα της εθνικής Πολωνίας. Κατά την δεκαετία του 1990, η χωρητικότητα μειώθηκε και έφτασε στα 47.246 άτομα. Σήμερα, υπάρχουν σχέδια για αύξηση της χωρητικότητας (μέχρι τα 60.000 άτομα) και για ανέγερση στέγης πάνω στις κερκίδες.

Παραπομπές

Εξωτερικοί σύνδεσμοι 

 Επίσημη ιστοσελίδα του σταδίου

Στάδια ποδοσφαίρου στην Πολωνία
Εθνική Πολωνίας (ποδόσφαιρο)
Δημοτικό Στάδιο Κρακοβίας

Το Δημοτικό Στάδιο της Κρακοβίας είναι ποδοσφαιρικό στάδιο που βρίσκεται στην Κρακοβία της Πολωνίας. Σήμερα χρησιμοποείται ως έδρα της Βίσλα Κρακοβίας στο πρωτάθλημα ποδοσφαίρου Πολωνίας. Η χωρητικότητα του σταδίου ανέρχεται στα 33.268 άτομα. Το στάδιο είναι το τέταρτο μεγαλύτερο στάδιο στο πρωτάθλημα ποδοσφαίρου Πολωνίας και χτίστηκε το 1953. Τα έτη 2003-2011 το στάδιο έχει ανοικοδομηθεί ολοκληρωτικά - η ανοικοδόμηση ολοκληρώθηκε τον Οκτώβριο του 2011.

Χάρη στο ψήφισμα που πέρασε στην τοπική Βουλή από τις 23 Ιανουαρίου 2008, το στάδιο πήρε το όνομα του θρύλου της Βίσλα Κρακοβίας, Χένρικ Ρέιμαν. Το Δημοτικό Στάδιο της Κρακοβίας τηρεί τα κριτήρια για την 4η κατηγορία της ΟΥΕΦΑ.

Euro 2012

Η Κρακοβία ήταν πόλη-αντικαταστάτρια για το Euro 2012 στην Πολωνία και στην Ουκρανία και το Δημοτικό Στάδιο Κρακοβίας αναμενόταν να φιλοξενήσει αγώνες της διοργάνωσης. Εξαιτίας της απόφασης αυτής αποφασίστηκε η αλλαγή του πρότζεκτ, κατά το οποίο αναμενόταν ότι το στάδιο θα αποκτούσε χωρητικότητα 21.500 ατόμων. Ο προγραμματισμένος αριθμός θεατών αυξήθηκε ώστε να τηρεί τους όρους για ένα πολυτελές στάδιο.

Στις 13 Μαίου 2009, η Ανώτατη Επιτροπή της ΟΥΕΦΑ αποφάσισε ότι οι αγώνες θα διεξαχθούν σε τέσσερα στάδια στο Γκντάνσκ, στο Πόζναν, στην Βαρσοβία και στο Βρότσλαβ - η Κρακοβία δεν ανέλαβε ούτε τον ρόλο επίσημης διοργανώτριας ούτε της πόλης-αντικαστάτριας.

Παραπομπές

Στάδια ποδοσφαίρου στην Πολωνία
Βίσλα Κρακοβίας
Κρακοβία
Γ΄ Εθνική ποδοσφαίρου ανδρών 2011-2012

Το πρωτάθλημα της Γ΄ Εθνικής ποδοσφαίρου ανδρών 2011-12 (γνωστό και ως Football League 2 ΟΠΑΠ) διεξήχθη σε δύο ομίλους με τη συμμετοχή 23 ομάδων, 11 στον πρώτο όμιλο και 12 στον δεύτερο. Την άνοδο στην Β΄ Εθνική εξασφάλισαν απευθείας οι πρωταθλητές των δύο ομίλων και ακόμα μία ομάδα έπειτα από τη διαδικασία των play off. Στη Δ΄ Εθνική υποβιβάστηκαν οι δύο τελευταίες ομάδες του κάθε ομίλου και ακόμα μία έπειτα από αγώνα play out. Το πρωτάθλημα ξεκίνησε στις 27 Νοεμβρίου 2011 με πολύ μεγάλη καθυστέρηση. Επιπλέον το πρωτάθλημα αντιμετώπισε μία προσωρινή διακοπή τον Φεβρουάριο, έπειτα από αποχή που κήρυξαν οι ποδοσφαιριστές διεκδικώντας πλήρη ασφάλιση σε αγώνες και προπόνηση. Μετά από από διακοπή δύο εβδομάδων το πρωτάθλημα ξανάρχισε, αν και δεν είχαν δοθεί ακόμα λύσεις στα προβλήματα. Η κανονική διάρκεια του πρωταθλήματος ολοκληρώθηκε στις 27 Μαΐου 2012. Πρωταθλητής στον πρώτο όμιλο αναδείχθηκε ο Απόλλων Σμύρνης που επέστρεψε στη Β΄ Εθνική έπειτα από επτά χρόνια. Στον δεύτερο όμιλο λόγω αναβολής του αγώνα Εθνικός Γαζώρου–Τύρναβος για την προτελευταία αγωνιστική, εξαιτίας επίθεσης που είχε δεχτεί το πούλμαν της ομάδας του Τυρνάβου, μεταβαίνοντας στον νομό Σερρών, παραμένε σε εκκρεμότητα η ομάδα που θα καταλάμβανε την πρώτη θέση. Ο Εθνικός Γαζώρου δικαιώθηκε στα πειθαρχικά δικαιοδοτικά όργανα, κέρδισε τον αγώνα στα χαρτιά 3–0 και στέφθηκε πρωταθλητής του 2ου ομίλου.

Βαθμολογίες

1ος όμιλος

2ος όμιλος

Αγώνες μπαράζ

Play off ανόδου
Στα Play off ανόδου συμμετείχαν οι ομάδες που κατέλαβαν τη δεύτερη και την τρίτη θέση στον όμιλό τους. Από τον πρώτο όμιλο πήραν μέρος ο Πανηλειακός και η Ζάκυνθος και από τον στον δεύτερο όμιλο ο Οικονόμος Τσαριτσάνης και η Νίκη Βόλου. Οι ομάδες ξεκίνησαν με τους εξής βαθμούς:

Την άνοδο εξασφάλισε η Νίκη Βόλου.

Αγώνας μπαράζ για μία θέση στα Play out 
Στον αγώνα μπαράζ για μία θέση στα Play out συμμετείχαν ο Μέγας Αλέξανδρος Ηράκλειας και ο Οδυσσέας Αναγέννησης που ισοβαθμήσαν στη 10η θέση του δεύτερου ομίλου. Επικράτησε ο Μέγας Αλέξανδρος Ηράκλειας με σκορ 4-1. Ο Οδυσσέας Αναγέννησης υποβιβάστηκε.

Σέρρες, Δημοτικό Στάδιο Σερρών
Μέγας Αλέξανδρος Ηράκλειας  - Οδυσσέας Αναγέννησης 4–1

Play out υποβιβασμού
Στα Play out υποβιβασμού συμμετέχουν οι ομάδες που κατέλαβαν την 9η θέση του πρώτου ομίλου και την 10η του δευτέρου ομίλου (τρίτες από το τέλος). Αντίπαλοι ήταν η Προοδευτική και ο Μέγας Αλέξανδρος Ηράκλειας. Ο Μέγας Αλέξανδρος ηττήθηκε και υποβιβάστηκε.

 Τρίκαλα, Στάδιο Τρικάλων Προοδευτική - Μέγας Αλέξανδρος Ηράκλειας 1–0

Δείτε επίσης
Α΄ Εθνική 2011–12
Β΄ Εθνική 2011–12
Δ΄ Εθνική 2011–12

Παραπομπές

Πηγές 

Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
 Ένωση Έπαγγελματικού Ποδοσφαίρου Β΄& Γ΄Εθνικής Κατηγορίας

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2011-2012
Ο θάνατος του Λάδα

Ο θάνατος του Λάδα είναι έργο του ζωγράφου Τζωρτζ Μάρρεϋ. Ο πλήρης τίτλος του έργου είναι «Ο θάνατος του Λάδα, Έλληνα δρομέα που πέθανε κατά την απονομή του στέμματος της νίκης στο ναό της Ολυμπίας» (The Death Of Ladas, The Greek Runner, Who Died When Receiving The Crown Of Victory In The Temple Of Olympia).

Περιγραφή
Εικονίζει καλλιτεχνικά τη στιγμή του θανάτου του αρχαίου Ολυμπιονίκη Λάδα του Αιγιέα μετά τη νίκη του στο στάδιο.

Δείτε επίσης 

 Λάδας
 Ανδριάντας του Λάδα

Έργα αγγλικής ζωγραφικής
Δ΄ Εθνική ποδοσφαίρου ανδρών 2002-03

Το πρωτάθλημα της Δ΄ Εθνικής ποδοσφαίρου 2002-03 διοργανώθηκε με τη συμμετοχή 159 ομάδων, οι οποίες χωρίστηκαν σε 10 διαφορετικούς ομίλους βάσει γεωγραφικών κριτηρίων. Οι πρωταθλητές των δέκα ομίλων ήταν οι: Δόξα Δράμας, Ποντιακός Νέας Σάντας, Βέροια, Πιερικός, Αβέρωφ Ιωαννίνων, Χαλκίδα, Ρόδος, Ηλυσιακός, Θύελλα Πατρών και  Ατσαλένιος, ενώ την άνοδό στη Γ Εθνική έπειτα από αγώνες μπαράζ εξασφάλισαν οι: Δόξα Δράμας, Βέροια, Ηλυσιακός, Θύελλα Πατρών και  Ρόδος. Μετά το τέλος των αγώνων μπαράζ άδειασαν τρεις θέσεις για την Γ εθνική της επόμενης περιόδου και διεξήχθησαν νέα μπαράζ μεταξύ των 5 ηττημένων ομάδων, για να προβιβασθούν άλλες τρεις ομάδες. Στις καθυστερήσεις της τελευταίας αγωνιστικής του δεύτερου αυτού γύρου μπαράζ, σκόραρε ο Ποντιακός Νέας Σάντας στον αγώνα με τον ΠΑΣ Αβέρωφ και απεφεύχθη η ισοβαθμία τους και τρίτο μπαράζ μεταξύ τους.

1ος όμιλος
Την πρώτη θέση του ομίλου κατέκτησε η Δόξα Δράμας.

9ος όμιλος
Την πρώτη θέση του ομίλου κατέκτησε η Θύελλα Πατρών.

 Αχαϊκή: -10β.
 Α.Ο. Διακοπτού: -3β.

10ος όμιλος
Την πρώτη θέση του ομίλου κατέκτησε ο Π.Ο. Ατσαλένιου Ηρακλείου.

Αγώνες μπαράζ
Οι αγώνες μπαράζ διεξήχθησαν μεταξύ των πρωταθλητών των ομίλων. Οι νικητές εξασφάλισαν την άνοδο στη Γ Εθνική ενώ κάποιοι ηττημένοι παρέμειναν στη Δ Εθνική. Τα ζευγάρια προέκυψαν έπειτα από κλήρωση.
 
Οι Αγώνες αναλυτικά:
Ηλυσιακός-Χαλκίδα 5-2 (Ηλυσιακός: Κάμπας 28, 77, Μπανιάς 32, Καρύδης 80, Στουρνάρας 90 - Χαλκίδα: Μάνεσης 8, Κρίθης πεν. 57)
Δόξα Δράμας-ΠΑΣ Αβέρωφ 1-0 ( Μούτσιος 40) 
Πιερικός-Α.Σ. Ρόδος 0-2 (Καντιμοίρης 13, Τινής 65)
Ποντιακός Νέας Σάντας- Θύελλα Πατρών 2-4 (Ποντιακός: Καλιάκης 43, Μωυσίδης 90+ - Θύελλα Πατρών: Αλεξανδρόπουλος πέν. 39, 76, Σέγγος 44, 66), 
Βέροια- Ατσαλένιος  2-1 (Βέροια: Καφές πέν. 8, 89-Ατσαλένιος: Τριανταφύλλου 76)                                                                                                                                                                                                                                   
Μετά την διεξαγωγή των παραπάνω αγώνων μπαράζ προέκυψαν τρεις κενές θέσεις για την Γ εθνική της επόμενης περιόδου και οι πέντε χαμένοι κλήθηκαν να αγωνιστούν σε νέους αγώνες μπαράζ με το σύστημα πουλ σε έναν γύρo σε ουδέτερες έδρες.Τα αποτελέσματα των αγώνων αυτών ήταν τα εξής:

Με βάση αυτά τα αποτελέσματα την άνοδο στην Γ εθνική εξασφάλισαν ο Ατσαλένιος,η Χαλκίδα και ο Ποντιακός καθώς η τελική βαθμολογία ήταν η εξής

Εξωτερικοί σύνδεσμοι 

 Ιστοσελίδα της ΕΠΟ
 http://www.patris.gr/articles/8712#.Uv_o3fl_t8E
 http://www.patris.gr/articles/14810/3488?PHPSESSID=#.Uv_sHfl_t8E
 https://web.archive.org/web/20160309214908/http://www.arxeiotypou.gr/basic-page/15/efimerida?cat_id=195&date=1053291600&page=1
 rsssf.com Greece - List of Fourth Level Final Tables 2002/03, Alexander Mastrogiannopoulos

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2002-2003
Κεντροδεξιά

Η κεντροδεξιά είναι ένας πολιτικός όρος που χρησιμοποιείται συνήθως για να περιγράψει την ιδεολογία που κλίνει προς τα δεξιά, αλλά βρίσκεται κοντά στο κέντρο της πολιτικής πυξίδας σε οικονομικά και κοινωνικά ζητήματα. Τα κεντροδεξιά κόμματα συνδυάζουν συντηρητικές (δεξιές) και φιλελεύθερες (κεντρώες) πολιτικές.

Η κεντροδεξιά συνεπάγεται αποδοχή ενός βαθμού ιεραρχίας στην κοινωνία και ισχυρίζεται ότι αυτή η ιεραρχική δομή προκαλείται από διαφορές στη συμπεριφορά των ατόμων. Υποστηρίζει ότι οι κατώτερης ποιότητας συμπεριφορές, όπως η τεμπελιά και η ηθική κατάπτωση, οδηγούν κάποιους ανθρώπους σε καταστάσεις κατώτερης κοινωνικής θέσης σε σύγκριση με κάποιους άλλους. Η κεντροδεξιά, σε αντίθεση με την ακροδεξιά, ισχυρίζεται ότι αυτό δεν είναι ένα έμφυτο ή εκ γενετής γνώρισμα και ότι οι άνθρωποι μπορούν να σταματήσουν να συμπεριφέρονται με κατωτερότητα, μέσω της αλλαγής των συνηθειών τους και μέσω συνειδητών επιλογών συμπεριφοράς.

Θεμελιώδες δόγμα της κεντροδεξιάς είναι ότι το κράτος υποχρεούται να προσφέρει σε όλους τους πολίτες ανεξάρτητα από φύλο, θρησκεία, καταγωγή, εισόδημα, ειδικές ανάγκες κτλ. ίσες ευκαιρίες να αναρριχηθούν στην κοινωνική πυραμίδα, μέσω της παροχής υπηρεσιών όπως δωρεάν παιδεία και ιατρική φροντίδα. Η κεντροδεξιά θεωρεί ότι η φορολογία πρέπει να είναι η ελάχιστη δυνατή έτσι ώστε να ενθαρρύνεται η ανάπτυξη της επιχειρηματικότητας και οι επενδύσεις, κάτι που σε τελική ανάλυση θα ευνοήσει όλα τα μέλη της κοινωνίας.

Δείτε επίσης
 Κεντροαριστερά

Παραπομπές

Εξωτερικοί σύνδεσμοι

Δεξιά (πολιτική)
Πολιτική ορολογία
Πολιτικό φάσμα
Βολέζα, Αλβανία

Η Βολέζα είναι χωριό στην Βορειοανατολική Αλβανία το οποίο απέχει 5 χιλιόμετρα από την αλβανική πόλη Επισκοπή (Peshkopi). Βρίσκεται στα 1.100 μέτρα πάνω από το επίπεδο της θάλασσας και ο πληθυσμός της είναι 65 άνθρωποι .

Πηγές 
(βιβλίο) Familja e Vrenjtit

Χωριά της Αλβανίας
Αλεξάντερ Κακόριν

Ο Αλεξάντερ Αλεξάντροβιτς Κακόριν (ρωσικά: Александр Александрович Кокорин) γεννήθηκε στις 19 Μαρτίου 1991 και είναι Ρώσος ποδοσφαιριστής, ο οποίος παίζει στην Ντιναμό Μόσχας. Ο Κακόριν έκανε το ντεμπούτο του για την μοσχοβίτικη Ντιναμό, στις 4 Οκτωβρίου 2008, απέναντι στην ΦΚ Σατούρν - η Ντιναμό έχανε με σκορ 0:1 στο πρώτο ημίχρονο και ο Κακόριν μπήκε μέσα ως αλλαγή. Μετά από δεκαοκτώ λεπτά, ο Κακόριν ισοφάρισε για τους Μοσχοβίτες (η Ντιναμό νίκησε με σκορ 2:1). Ο Αλεξάντερ έγινε ο νεότερος παίκτης που πέτυχε τέρμα για τη Ντιναμό στο Πρωτάθλημα Ρωσίας (17 ετών και 199 μερών). Ο Κακόριν πέτυχε το νικητήριο τέρμα στον αγώνα απέναντι στην Λοκομοτίβ Μόσχας, στις 3 Νοεμβρίου του 2008.

Στις 29 Ιουλίου 2009 πέτυχε το νικητήριο τέρμα στον αγώνα απέναντι στην Σέλτικ Γλασκώβης (έληξε με σκορ 1:0) κατά τη διάρκεια του πρώτου αγώνα στον τρίτο προκριματικό γύρο του Τσάμπιονς Λιγκ 2009-10.

Στατιστική 

Μέχρι τις 7 Μαϊου 2012.

Διεθνής καριέρα 
Ο Κακόριν, ως παίκτης της εθνικής Ρωσίας U-21, συμμετείχε στους προκριματικούς αγώνες του Ευρωπαϊκού Πρωταθλήματος Ποδοσφαίρου U-21 2011. Το 2011, καλέστηκε στην εθνική Ρωσίας και έκανε το ντεμπούτο του στο φιλικό παιχνίδι απέναντι στην εθνική Ελλάδος. Στις 25 Μαϊου 2012 συμπεριλήφθη στην 23μελη σύνθεση της εθνικής Ρωσίας για το Euro 2012.

Παραπομπές

Εξωτερικοί σύνδεσμοι 

 
  Σελίδα του παίκτη στην ιστοσελίδα της Ρωσικής Πρέμιερ Λιγκ
  Σελίδα του Κακόριν στην ιστοσελίδα της Ντιναμό Μόσχας

Ρώσοι ποδοσφαιριστές
Ποδοσφαιριστές Εθνικής Ρωσίας
Επιθετικοί ποδοσφαιριστές
Ποδοσφαιριστές ΦΚ Ντιναμό Μόσχας
Ποδοσφαιριστές Εθνικής Ρωσίας Κ21
Ποδοσφαιριστές Εθνικής Ρωσίας U19
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Πρέμιερ Λιγκ Ρωσίας
Ποδοσφαιριστές Ζενίτ Αγίας Πετρούπολης
Ολλανδός (μηχανή)

Ο Ολλανδός ήταν μια από τις σημαντικότερες επινοήσεις του 17ου αιώνα στο χώρο παραγωγής χαρτιού. Ο μηχανισμός αυτός έπαιξε σημαντικό ρόλο τόσο στην παραγωγή χαρτιού όσο και στην τυπογραφία, ενώ με το πέρασμα των χρόνων βελτιωνόταν.

Γενικά στοιχεία 
Πρόκειται για έναν μηχανισμό τεμαχισμού των ρακών που αντικατέστησε τις σφύρες των παλαιών χαρτόμυλων που μετέτρεπαν τα ράκη σε πολτό. Ο "Ολλανδός" ή αλλιώς Hollander επινοήθηκε στην Ολλανδία το 1673. Αποτέλεσε μια σημαντική εφεύρεση στην βιομηχανική παραγωγή. Ο "Ολλανδός" με διάφορες βελτιώσεις χρησιμοποιήθηκε ως τον 20ό αιώνα και μία εξελιγμένη μορφή του χρησιμοποιείται ακόμα στα εργοστάσια χαρτοποιίας για την επεξεργασία του πολτού που φτάνει σε ξηρά μορφή από άλλα εργοστάσια κατεργασίας ξύλου. Κατά το πέρασμα των χρόνων όμως και γύρω στο 1720 στη Γερμανία άρχισε να χρησιμοποιείται μία συσκευή που έμοιαζε με εκείνες που έκοβαν το άχυρο, και τεμάχιζε τα ράκη με μία μεγάλη λεπίδα που ανεβοκατέβαινε. Αργότερα αυτός ο τρόπος βελτιώθηκε με την χρήση περιστρεφόμενων λεπίδων.

Περιγραφή μηχανής και λειτουργία 

Ο "Ολλανδός" αποτελείτο από μία οβάλ ξύλινη ή πέτρινη σκάφη, στη μέση της οποίας υπήρχε ένα χώρισμα. Από τη μία πλευρά, πάνω από μαχαίρια στερεωμένα στη βάση της σκάφης, περιστρεφόταν ένας κύλινδρος με λεπίδες στην επιφάνειά του. Τα ευρισκόμενα σε κατάσταση αποσύνθεσης ράκη αλέθονταν περνώντας ανάμεσα στις λεπίδες του περιστρεφόμενου κυλίνδρου και τα μαχαίρια της βάσης και μετατρεπόταν σε πολτό.

Ιστορικά στοιχεία 

Κατά την προβιομηχανική περίοδο, δηλαδή στα μέσα του 15ου αιώνα και πριν την καινοτομία του "Ολλανδού", η διαδικασία παραγωγής του χαρτιού ήταν διαφορετική. Η πρώτη ύλη, δηλαδή τα ράκη, συνήθως και κατά προτίμηση γίνονταν από λινά υφάσματα, καθαρίζονταν και βρεγμένα στοιβάζονταν για 4-5 μέρες ώστε να αρχίσει μια διαδικασία αποσύνθεσης. Στη συνέχεια τεμαχίζονταν και τοποθετούνταν σε μια σειρά ξύλινων "γουδιών" για να πολτοποιηθούν από ξύλινες σφύρες οι οποίες ανεβοκατέβαιναν με έναν υδροκινούμενο μηχανισμό και τα χτυπούσαν αδιάκοπα. Η πολτοποίηση αυτή χωριζόταν σε δύο ή τρεις φάσεις με ενδιάμεσα διαλείμματα, ώστε να προχωρεί η αποσύνθεση.

Πηγές 
 https://sites.google.com/site/paperfil/Home/pulp-production 
 http://www.itanosbooks.gr/index.php/el/2009-02-06-13-32-02

Βιβλιογραφία 
 Robert Bringhurst, Στοιχεία της Τυπογραφικής Τέχνης, Πανεπιστημιακές Εκδόσεις Κρήτης. 
 Frederic Barbier, Ιστορία του Βιβλίου, Μεταίχμιο.

Χαρτοποιία
Χειροτεχνία
Αντόν Σούνιν

Ο Αντόν Βλαντίμιροβιτς Σούνιν (ρωσικά: Антон Владимирович Шунин) γεννήθηκε στις 27 Ιανουαρίου 1987 και είναι Ρώσος τερματοφύλακας, ο οποίος παίζει στην Ντιναμό Μόσχας.

Καριέρα 

Ο Σούνιν έκανε το ντεμπούτο του για την Ντιναμό Μόσχας, στις 21 Απριλίου 2007, στον αγώνα με την ΦΚ Χίμκι - ο αγώνας έληξε με σκορ 2:1 υπέρ της Ντιναμό.

Στατιστική

Διεθνής καριέρα 

Ο Σούνιν έκανε το ντεμπούτο του για την εθνική Ρωσίας στις 27 Αυγούστου 2007 σε φιλικό αγώνα που έληξε με σκορ 2:2 απέναντι στην εθνική Πολωνίας. Μετά από τρία χρόνια, ο Αντόν καλέστηκε και πάλι στην εθνική Ρωσίας για ένα φιλικό αγώνα απέναντι στην εθνική Βελγίου, στις 17 Νοεμβρίου 2010. Στις 25 Μαϊου 2012, συμπεριλήφθη στην 23μελη σύνθεση της εθνικής Ρωσίας για το Euro 2012.

Διακρίσεις 

Πρωτάθλημα ποδοσφαίρου Ρωσίας: 1
 Χάλκινο μετάλλιο του Πρωταθλήματος Ρωσίας 2008

Κύπελλο ποδοσφαίρου Ρωσίας: 1
 Φιναλίστ του Κυπέλλου Ρωσίας 2011-12

Παραπομπές

Εξωτερικοί σύνδεσμοι 

 Σελίδα του παίκτη στην ιστοσελίδα της Ντιναμό Μόσχας  

Ρώσοι ποδοσφαιριστές
Ποδοσφαιριστές Εθνικής Ρωσίας
Τερματοφύλακες ποδοσφαιριστές
Ποδοσφαιριστές Εθνικής Ρωσίας Κ21
Ποδοσφαιριστές ΦΚ Ντιναμό Μόσχας
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Εθνικής Ρωσίας Β
Ποδοσφαιριστές Εθνικής Ρωσίας U19
Ποδοσφαιριστές Πρέμιερ Λιγκ Ρωσίας
Κολόμπους

To Κολόμπους (αγγλικά: Columbus, ορθή προφορά Κολάμπους) είναι πρωτεύουσα και μεγαλύτερη πόλη της αμερικανικής πολιτείας Οχάιο. Η εκτίμηση του πληθυσμού του Κολόμπους για το 2021, εκτιμάται στους 913,921 κατοίκους, κατατάσσοντάς την ως η 14η μεγαλύτερη πόλη των ΗΠΑ. Στην μητροπολιτική περιοχή του Κολόμπους, η οποία περιλαβάνει πέρα από τη κομητεία Φράνκλιν, έδρα της οποίας είναι το Κολούμπους, τις κομητείες Ντέλαγουερ, Φέαρφιλντ, Λίκιν, Μάντισον, Μόροου, Πικαγουέι και Γιούνιον, κατοικούν 2,122,271 άνθρωποι. Είναι η 32η πολυπληθέστερη μητροπολιτική των ΗΠΑ και τρίτη στο Οχάιο μετά τις μητροπολιτικές περιοχές του Σινσινάτι και του Κλίβελαντ.

'Ονομα 
Η πόλη πήρε το όνομα της από τον εξερευνητή Χριστόφορος Κολόμβος κατά την ίδρυση της το 1812 . Είναι η μεγαλύτερη πόλη με το όνομα του Κολόμβου παρόλο που δεν είχε καμία σχέση με την περιοχή.

Ιστορία
Η πόλη πήρε το όνομά της από τον Χριστόφορο Κολόμβο. Ιδρύθηκε το 1812 στη συμβολή των ποταμών Σκιότο και Ολετάνγκι και ανέλαβε πρωτεύουσα της πολιτείας το 1816.

Οικονομία
Η οικονομία της πόλης βασίζεται σε ποικίλους τομείς όπως η εκπαίδευση, οι ασφαλίσεις, ο τραπεζικός τομέας, η μόδα, η άμυνα, η αεροπορία, τα τρόφιμα, είδη ρουχισμού, η βιομηχανία χάλυβα και ενέργειας, η ιατρική έρευνα και υγειονομική περίθαλψη, το λιανικό εμπόριο και η τεχνολογία. Το σύγχρονο Κολόμπους έχει αναδειχθεί ως μια τεχνολογικά εξελιγμένη πόλη. Είναι έδρα του Πανεπιστημίου της Πολιτείας του Οχάιο, με τη μεγαλύτερη πανεπιστημιούπολη στις ΗΠΑ.

Παραπομπές

Εξωτερικοί σύνδεσμοι 

 Επίσημος ιστότοπος της πόλης
 

Πόλεις του Οχάιο
Οχάιο
Νορθ Βίλλατζ

Το Νορθ Βίλλατζ (αγγλικά: North Village) είναι ένα χωριό της Γρενάδα. Είναι η πρωτεύουσα του νησιού της Μικρής  Μαρτινίκης.

Δείτε επίσης 
 Κατάλογος πόλεων της Γρενάδας

Πόλεις της Γρενάδας
νορθ
Όιστινς

Η Όιστινς (αγγλικά: Oistins) είναι ένα χωριό των Μπαρμπάντος. Είναι η πρωτεύουσα της ενορίας της Εκκλησίας του Χριστού. Έχει πληθυσμό 1.293 κατοίκων (2001).

Γεωγραφία 
Η Όιστινς βρίσκεται νοτιοδυτικά του Μπαρμπάντος και νότια της Εκκλησίας του Χριστού. Βρίσκεται βόρεια της Πέγκγουελ, νοτιοανατολικά της Ντούραντς, νοτιοδυτικά της Θόμπουρυ Χιλ και βορειοδυτικά της Γκίμπονς Μπογκς.

Δείτε επίσης 
Κατάλογος οικισμών του Μπαρμπάντος

Παραπομπές 
Όιστινς

Οιστινς
Υποθήκη

Υποθήκη είναι η γραπτή μεταβίβαση ενός τίτλου ιδιοκτησίας, για την εξασφάλιση πληρωμής χρέους ή για την εκπλήρωση υποχρέωσης. Κατά το Αγγλοσαξωνικό δίκαιο, υποθήκη μπορεί να εγγράφεται και σε κινητά πράγματα. Διακρίνεται από το βάρος (lien, αλλιώς λεγόμενο και δικαίωμα παρακράτησης) κατά το ότι ο ενυπόθηκος δανειστής αποκτά τίτλο κυριότητας πάνω στο ενυπόθηκο και όχι απλό δικαίωμα πάνω σ'αυτό. Επίσης, διαφέρει από το ενέχυρο (pledge) επειδή τα προς ενεχυρίαση αντικείμενα παραδίδονται στον δανειστή και επιστρέφονται στον δανειζόμενο μετά την αποπληρωμή του δανείου. Ενώ το ενυπόθηκο δεν περιέχεται στην κατοχή του δανειστή, αλλά παραμένει στην κατοχή και χρήση του δανειζόμενου.

Πηγές
 Ι. Χρυσοβιτσιώτη, Ι. Σταυρακοπούλου, Λεξικόν Αγγλοελληνικόν, Ελληνοαγγλικόν Εμπορικών, Τραπεζικών και Οικονομικών 'Ορων, Αθήνα 1993. Υποθήκη

Εμπράγματο Δίκαιο
Μητροπολίτης Νέας Ιωνίας και Φιλαδελφείας Κωνσταντίνος

Ο Κωνσταντίνος Φαραντάτος (1929 - 2020) ήταν Μητροπολίτης Νέας Ιωνίας και Φιλαδελφείας από το 1994 ως την παραιτήσεως του για λόγους υγείας το 2014.

Βιογραφικά Στοιχεία
Γεννήθηκε στην Αθήνα στις 2 Μαΐου 1929 και καταγόταν από την Κεφαλονιά. Μετά το πέρας των εγκύκλιων σπουδών του εισήλθε στο Τμήμα Κλασικής Φιλολογίας της Φιλοσοφικής Σχολής και εν συνέχεια στη Θεολογική Σχολή του Πανεπιστημίου Αθηνών. Διάκονος και Πρεσβύτερος χειροτονήθηκε από τον Μητροπολίτη Σερβίων και Κοζάνης Διονύσιο στον Ιερό Ναό Αγίου Παύλου οδού Ψαρών. Διακόνησε στη γραμματεία της Αποστολικής Διακονίας της Εκκλησίας της Ελλάδος.

Διετέλεσε για μικρό διάστημα πρωθιερεύς των Ανακτόρων (1967). Υπηρέτησε την Ιερά Μητρόπολη Μαρωνείας και Κομοτηνής ως Ιεροκήρυκας, ως πνευματικός, ως Εφημέριος του Ιερού Ναού Αγίου Γεωργίου Κομοτηνής, ως Διευθυντής του Εκκλησιαστικού Οικοτροφείου Θηλέων και ως Πρωτοσύγκελλος (1966 - 1974).

Υπήρξε συνεργάτης του Ραδιοφωνικού σταθμού της Θράκης. Υπηρέτησε ως Εφημέριος της Ιεράς Αρχιεπισκοπής Αθηνών στον Ιερό Ναό Αγίου Ευθυμίου Κυψέλης.

Τον Μάιο του 1974 μετατέθηκε στην Ιερά Μητρόπολη Νέας Ιωνίας και Φιλαδελφείας. Υπηρέτησε την Ιερά Μητρόπολη, ως Ιεροκήρυκας, ως πνευματικός, ως Ιερατικός Προϊστάμενος του Ιερού Ναού Αγίας Ευφημίας Νέας Χαλκηδόνος και ως Πρωτοσύγκελλος (1974 - 1994). Την 25η Μαΐου 1994 εξελέγη από την Ιεραρχία της Εκκλησίας της Ελλάδος Μητροπολίτης της Ιεράς Μητροπόλεως Νέας Ιωνίας και Φιλαδελφείας, η χειροτονία του έγινε στις 29 Μαΐου 1994. 

Στις 2 Σεπτεμβρίου 2014, με επιστολή του προς την Διαρκή Ιερά Σύνοδο (Δ.Ι.Σ.) της Εκκλησίας της Ελλάδος παραιτήθηκε για λόγους υγείας.

Απεβίωσε στις 23 Ιανουαρίου 2020.

Βιβλιογραφία
Δίπτυχα της Εκκλησίας της Ελλάδος 1999 - Έκδοση Αποστολικής Διακονίας της Εκκλησίας της Ελλάδος
Δίπτυχα της Εκκλησίας της Ελλάδος 2012 - Έκδοση Αποστολικής Διακονίας της Εκκλησίας της Ελλάδος
''Αρχιεπίσκοπος Σεραφείμ 1913 - 1998. Μαρτυρίες και τεκμήρια, Χατζηφώτης Ιωάννης, Εκδόσεις Ελληνικά Γράμματα.

Παραπομπές

Εξωτερικοί σύνδεσμοι
Διάρθρωση της Ιεράς Μητροπόλεως Νέας Ιωνίας και Φιλαδελφείας
Είδηση εκδημίας Μητροπολίτου Κωνσταντίνου

Έλληνες ιεράρχες
Έλληνες συγγραφείς
Κεφαλονίτες
Μητροπολίτες Νέας Ιωνίας και Φιλαδελφείας
Ισοτιμία (εφημερίδα)

Η Ισοτιμία ήταν εβδομαδιαία οικονομική και πολιτική εφημερίδα. Πρωτοκυκλοφόρησε το Σάββατο, 18 Φεβρουαρίου 1995 με διευθυντή τον Παναγιώτη Χ. Μπουσμπουρέλη, ο οποίος είχε την ευθύνη έκδοσης της εφημερίδας είτε ως διευθυντής είτε ως εκδότης μέχρι το 2007. Κατόπιν τη διεύθυνσή της ανέλαβε ο Δημήτρης Παπαδοκωστόπουλος μέχρι το 2011. Το 2011 την εφημερίδα έβγαζαν οι Γιάννης Βλαστάρης και Ηλίας Θεοφύλακτος, χωρίς όμως ποτέ να εμφανιστούν στην ταυτότητά της. Τον Ιανουάριο του 2012 την εφημερίδα ανέλαβε ο Γιώργος Τσιρογιάννης, ως εκδότης και διευθυντής με ειδικό σύμβουλο τον Αντώνη Πίκουλα. Η εφημερίδα έβγαινε κάθε Σάββατο. Από την 5η Φεβρουαρίου 2012 κυκλοφορούσε κάθε Κυριακή. Το τελευταίο της φύλλο κυκλοφόρησε την Κυριακή 8 Ιουλίου 2012. Έκτοτε έχει αναστείλει την έκδοσή της. Απ' αυτήν πέρασαν δημοσιογράφοι όπως οι Π. Μπουσμπουρέλης, Σωτήρης Χιωτάκης, Νίκος Σίμος, Νικηφόρος Αντωνόπουλος, ακόμη και ο Γιώργος Αυτιάς, ο οποίος συνεργάστηκε με την εφημερίδα το τελευταίο πεντάμηνο της ιστορίας της (Φεβρουάριος-Ιούλιος 2012)

Οικονομικές εφημερίδες και περιοδικά
Εφημερίδες στην ελληνική γλώσσα
Άγιος Ανδρέας, Μπαρμπάντος

Ο Άγιος Ανδρέας (αγγλικά: Saint Andrew) είναι μια ενορία του Μπαρμπάντος. Έχει έκταση 36 τ.χλμ. και πληθυσμό 5.080 κατοίκων (2001). Πρωτεύουσα είναι η Γροιλανδία.

Γεωγραφία 
Ο Άγιος Ανδρέας βρίσκεται βορειοανατολικά του Μπαρμπάντος. Συνορεύει στα βόρεια με τον Άγιο Πέτρο, στα νότια με τον Άγιο Ιωσήφ και στα νοτιοδυτικά με τον Άγιο Θωμά. Στα ανατολικά βρέχεται από την Καραϊβική Θάλασσα. Έχει έκταση 36 τ.χλμ..

Χωριά 
 Γουάιτ Χιλ
 Γουόκερς Μπιτς
 Γροιλανδία
 Μόργκαν Λιούις Μπιτς
 Μπάρκλεϋς Παρκ
 Μπάξτερς
 Μπελπλαίν
 Μπρίντι'ς
 Μπρους Βέιλ
 Τσάλκι Μάουντ
 Τσέρι Τρι Χιλ
 Χίλλαμπυ

Δημογραφία 
Ο Άγιος Ανδρέας είχε σύμφωνα με την απογραφή του 2000 5.080 κατοίκους με πυκνότητα 155 κατοίκων ανά τετραγωνικό χιλιόμετρο. Πρωτεύουσα είναι η Γροιλανδία με 626 κατοίκους.

Δείτε επίσης 
 Ενορίες του Μπαρμπάντος

Ενορίες του Μπαρμπάντος
Φορτ Γουόρθ (Τέξας)

Το Φορτ Γουόρθ (αγγλικά: Fort Worth, Texas), είναι πόλη των ΗΠΑ, που βρίσκεται στην πολιτεία του Τέξας. Με πληθυσμό 958,692 κατοίκους, αποτελεί την 12η μεγαλύτερη πόλη στις Ηνωμένες Πολιτείες, καθώς και την 5η μεγαλύτερη στην πολιτεία του Τέξας. Είναι επίσης, έδρα και μεγαλύτερη πόλη της κομητείας Τάρραντ.

Το Φορτ Γουόρθ, είναι δίδυμη πόλη με το Ντάλας, όπου μαζί και με το Άρλινγκτον, αποτελούν την μητροπολιτική περιοχή του Ντάλας-Φορτ Γουόρθ, που έχει πληθυσμό 7,807,900 κατοίκους (σύμφωνα με εκτιμήσεις για το 2021), την 4η μεγαλύτερη στις Ηνωμένες Πολιτείες. 

Βρίσκεται στο βόρειο κεντρικό Τέξας και θεωρείται η πολιτιστική είσοδος για τη Δυτική Αμερική. Η πόλη καλύπτει έκταση 921 km2 σε τρεις κομητείες, την κομητεία Τάρραντ (της οποίας είναι έδρα), την κομητεία Ντέντον, καθώς και την κομητεία Γουάις. 

Η πόλη του Φορτ Γουόρθ, ιδρύθηκε το 1849 ως αμερικανικό φυλάκιο σε ένα λόφο που βλέπει στο ποταμό Τρίνιτι.

Φωτοθήκη

Εξωτερικοί σύνδεσμοι 

 https://www.fortworthtexas.gov/Home (επίσημη σελίδα της πόλης). 
 https://www.fortworth.com/ (ενημερωτική σελίδα της πόλης).

Παραπομπές

Εξωτερικοί σύνδεσμοι

Πόλεις του Τέξας
Άγιος Γεώργιος, Μπαρμπάντος

Ο Άγιος Γεώργιος (αγγλικά: Saint George) είναι μια ενορία του Μπαρμπάντος. Έχει έκταση 44 τ.χλμ. και πληθυσμό 19.530 κατοίκων (2001). Πρωτεύουσα είναι η Μπούλκελυ.

Γεωγραφία 
Ο Άγιος Γεώργιος βρίσκεται νότια-κεντρικά του Μπαρμπάντος. Συνορεύει στα δυτικά με τον Άγιο Μιχαήλ, στα βορειοδυτικά με τον Άγιο Θωμά, στα βορειοανατολικά με τον Άγιο Ιωσήφ, στα νότια με την Εκκλησία του Χριστού, στα δυτικά με τον Άγιο Ιωάννη και στα νοτιοδυτικά με τον Άγιο Φίλιππο. Είναι περίκλειστη ενορία. Έχει έκταση 44 τ.χλμ..

Χωριά 

 Βάλλεϋ Βιου
 Γκαν Χιλ
Δε Γκλιμπ
 Κόνσταντ
 Μέλβερτον
 Μπούλκελυ
 Νάιλς
 Ντας Βάλλεϋ
 Τάμπαϊκ

Δημογραφία 
Ο Άγιος Γεώργιος είχε σύμφωνα με την απογραφή του 2000 19.530 κατοίκους με πυκνότητα 444 κατοίκων ανά τετραγωνικό χιλιόμετρο. Πρωτεύουσα είναι η Μπούλκελυ με 1.142 κατοίκους.

Δείτε επίσης 
 Ενορίες του Μπαρμπάντος

Ενορίες του Μπαρμπάντος
Μεσαναγρός

Το ή η Μεσαναγρός είναι ένα χωρίο που βρίσκεται στο νησί της Ρόδου, Ελλάδα. Ανήκει στο δήμο της νότιας Ρόδου και βρίσκεται σε απόσταση 83χλμ από την πόλη της Ρόδου. Σημαίνει καλλιεργημένο, περιφραγμένο βυζαντινό μεγάλο αγρόκτημα.
Η ιστορία του χωριού χάνεται στα βάθη των αιώνων, όπως μαρτυρούν ιστορικοί και περιηγητές. Έχει πολλά και παλιά μοναστήρια, όπως αυτό της Παναγίας Σκιαδενής που γιορτάζει στις 8 Σεπτεμβρίου.
Το Μεσαναγρό, είναι ένα χωριό κρυμμένο ανάμεσα στα βουνά. Μικρά σπίτια, δείγματα της λαϊκής αγροτικής αρχιτεκτονικής, αντιπροσωπεύουν την παράδοση του τόπου. Ενδιαφέρον παρουσιάζει στην πλατεία του Μεσαναγρού η εκκλησία της Κοιμήσεως της Θεοτόκου, χτισμένη το 13ο αι. στη θέση του μεσαίου κλίτους μεγάλης τρίκλιτης παλαιοχριστιανικής βασιλικής του 6ου αι.
Ενδιαφέρον παρουσιάζει η επίσκεψη στην περιοχή Σκάλα του Αγίου Θωμά, ένα τοπίο με καταρράκτες, δάσος κωνοφόρων και πλούσια πανίδα και χλωρίδα. Το ανέβασμα στο ύψωμα Σταυρός δίνει τη δυνατότητα στον επισκέπτη να δει και τις δύο θάλασσες που βρέχουν τη νότια Ρόδο, από την ανατολική και τη δυτική πλευρά.
Κοντά στο Μεσαναγρό βρίσκεται η Ιερά Μονή Παναγίας Σκιαδενής, που οφείλει την ονομασία της στο σκιάδων (δηλαδή σκιερό, θερινό τοπίο). Για τη θαυματουργή εικόνα της δημιουργήθηκαν πολλοί θρύλοι.

Εξωτερικοί σύνδεσμοι 
 http://messanagros-rhodes.blogspot.gr 
 http://messanagros-rhodes.blogspot.gr/search/label/%CE%99%CF%83%CF%84%CE%BF%CF%81%CE%AF%CE%B1

Χωριά της Ρόδου
Άγιος Ιάκωβος, Μπαρμπάντος

Ο Άγιος Ιάκωβος (αγγλικά: Saint James) είναι μια ενορία του Μπαρμπάντος. Έχει έκταση 31 τ.χλμ. και πληθυσμό 25.110 κατοίκων (2001). Πρωτεύουσα είναι η Χόουλταουν.

Γεωγραφία 
Ο Άγιος Ιάκωβος βρίσκεται δυτικά του Μπαρμπάντος. Συνορεύει στα βόρεια με τον Άγιο Πέτρο, στα νότια με τον Άγιο Μιχαήλ, στα βορειοανατολικά με τον Άγιο Ανδρέα και στα νοτιοανατολικά με τον Άγιο Θωμά. Στα ανατολικά βρέχεται από την Καραϊβική Θάλασσα. Έχει έκταση 44 τ.χλμ.

Χωριά 

 Γουέλτσιζ Χάιτς
 Χόουλταουν
Κόλορ Κλαμπ
 Μούλλινς Μπέυ
 Γουέστον
 Δε Γκάρντεν
 Μάουντ Στάντφαστ
 Πόρτερς
 Τρεντς
 Λάσκεϊλς
 Μολυνέ
 Σάνσετ Κρεστ
 Σάντι Λέιν

Δημογραφία 
Ο Άγιος Ιάκωβος είχε σύμφωνα με την απογραφή του 2000 25.110 κατοίκους με πυκνότητα 810 κατοίκων ανά τετραγωνικό χιλιόμετρο. Πρωτεύουσα είναι η Χόουλταουν με 1.087 κατοίκους.

Δείτε επίσης 
 Ενορίες του Μπαρμπάντος

Ενορίες του Μπαρμπάντος
Ενεχυροδανειστήριο (ταινία)

Το ενεχυροδανειστήριο είναι η έκτη ταινία του Τσάρλι Τσάπλιν, κωμωδία του πρώιμου βωβού κινηματογράφου. Διανεμήθηκε και κυκλοφόρησε από την Matual film Corporation στις 2 Οκτωβρίου 1916 στις ΗΠΑ.

Συνοπτική αναφορά 
Ο Τσάρλι Τσάπλιν στο ρόλο του βοηθού του ενεχυροδανειστή, που επαναπροσλαμβάνεται, ανταγωνίζεται με τους συναδέλφους του, καταστρέφει ένα ρολόι ξυπνητήρι ενός πελάτη, που το εξετάζει εξονυχιστικά, φλερτάρει την κόρη του ενεχυροδανειστή και βοηθά για την σύλληψη ενός κλέφτη που τραβά ένα πυροβόλο όπλο και προσπαθεί να ληστέψει το κατάστημα. Ο Τσάπλιν τον αφοπλίζει.

Εξωτερικοί σύνδεσμοι 
 (Βίντεο) Η πλήρης ταινία στο Internet Archive

Βωβές ταινίες
Αμερικανικές ασπρόμαυρες ταινίες
Ταινίες του 1916
Αμερικανικές κωμικές ταινίες
Ταινίες μικρού μήκους
Αμερικανικές ταινίες
Άγιος Ιωάννης, Μπαρμπάντος

Ο Άγιος Ιωάννης (αγγλικά: Saint John) είναι μια ενορία του Μπαρμπάντος. Έχει έκταση 34 τ.χλμ. και πληθυσμό 9.765 κατοίκων (2001). Πρωτεύουσα είναι η Φορ Ρόουντς.

Γεωγραφία 
Ο Άγιος Ιωάννης βρίσκεται νοτιοανατολικά του Μπαρμπάντος. Συνορεύει στα νότια με τον Άγιο Φίλιππο, στα βόρεια με τον Άγιο Ιωσήφ και στα δυτικά με τον Άγιο Γεώργιο. Στα ανατολικά βρέχεται από την Καραϊβική Θάλασσα. Έχει έκταση 34 τ.χλμ..

Χωριά 
 Αγία Μαργαρίτα
 Γουέλτς Τάουν
 Κιντύν
 Κλίφτον Χωλ
 Μπαθ
 Νιουκάσλ
 Πόθχαουζ
 Τσερτς Βιου
 Φορ Ρόουντς

Δημογραφία 
Ο Άγιος Ιωάννης είχε σύμφωνα με την απογραφή του 2000 9.765 κατοίκους με πυκνότητα 287 κατοίκων ανά τετραγωνικό χιλιόμετρο. Πρωτεύουσα είναι η Φορ Ρόουντς.

Δείτε επίσης 
 Ενορίες του Μπαρμπάντος

Ενορίες του Μπαρμπάντος
Άγιος Μιχαήλ, Μπαρμπάντος

Ο Άγιος Μιχαήλ (αγγλικά: Saint Michael) είναι μια ενορία του Μπαρμπάντος. Έχει έκταση 39 τ.χλμ. και πληθυσμό 94.860 κατοίκων (2001). Πρωτεύουσα είναι η Μπρίτζταουν. Από τον Άγιο Μιχαήλ κατάγεται η παγκοσμίου φήμης τραγουδίστρια, Ριάννα.

Γεωγραφία 
Ο Άγιος Μιχαήλ βρίσκεται νοτιοδυτικά του Μπαρμπάντος. Συνορεύει στα βόρεια με την Εκκλησία του Χριστού, στα βορειοδυτικά με τον Άγιο Ιάκωβο, στα βορειοανατολικά με τον Άγιο Θωμά και στα ανατολικά με τον Άγιο Γεώργιο. Στα δυτικά βρέχεται από την Καραϊβική Θάλασσα. Έχει έκταση 39 τ.χλμ..

Χωριά 
 Γκάνερνμεντ Χιλ
 Γκάρισσον
 Γουόρθινγκ Μπιτς
 Γουόνστεντ
 Μάουντ Φρέντσιπ
 Μπέλβιλ
 Μπέυβιλ
 Μπίσοπ Κωρτ Χιλ
 Μπράντονς Μπιτς
 Μπρίτζταουν
 Νίντχαμς Πόιντ
 Ντριλ Χωλ
 Πάιν Γκάρντενς

Δημογραφία 
Ο Άγιος Μιχαήλ είχε σύμφωνα με την απογραφή του 2000 94.860 κατοίκους με πυκνότητα 2.432 κατοίκων ανά τετραγωνικό χιλιόμετρο. Πρωτεύουσα είναι η Μπρίτζταουν με 96.578 κατοίκους.

Δείτε επίσης 
 Ενορίες του Μπαρμπάντος

Ενορίες του Μπαρμπάντος
Παλαιόπολη Άνδρου

Η Παλαιόπολη είναι ένα χωριό στη δυτική ακτή της Άνδρου σε μία πλευρά του όρους Πετάλου. Απέχει 16 χλμ. από τη Χώρα και περίπου άλλα τόσα από το Γαύριο. Ήταν η πρωτεύουσα της Άνδρου στην Κλασική εποχή. Υπάρχουν 135 κάτοικοι και το υψόμετρο είναι 130 μ.

Το χωριό

Το χωριό είναι ιστορικό, καθώς ήταν η αρχαία πρωτεύουσα της Άνδρου. Εκεί βρέθηκε και το άγαλμα του Ερμή, που τώρα εκτίθεται στο Αρχαιολογικό Μουσείο της Άνδρου. Χωρίζεται στην Άνω Παλαιόπολη και στην Κάτω Παλαιόπολη. Στο ψηλότερο σημείο του χωριού υπάρχουν οι μοναδικοί καταρράκτες του Νομού Κυκλάδων. Διοικητικά ανήκει στο δήμο Άνδρου, ενώ πριν το Πρόγραμμα Καλλικράτης ήταν στο δήμο Υδρούσας και μαζί με τα χωριά Κόλυμπος και την Αγία Ελεούσα αποτελούσε το Δημοτικό Διαμέρισμα Παλαιόπολεως.

Το 2003, με τη βοήθεια του Ιδρύματος Βασίλη και Ελίζας Γουλανδρή, δημιουργήθηκε το Αρχαιολογικό Μουσείο Παλαιόπολης σε χώρο της κοινότητας, όπου στεγάζονται ευρήματα από την περιοχή. Το Μουσείο είναι διαιρεμένο σε τρία τμήματα που περιέχουν γλυπτά, επιγραφές και τα υπόλοιπα ευρήματα. Τα σημαντικότερα από αυτά ήταν ένα άγαλμα του Πήγασου (6ος-5ος αιώνας π.Χ.), ένα ταφικό άγαλμα ενός λιονταριού (4ος αιώνας π.Χ.) και μια μαρμάρινη επιγραφή που περιέχει έναν ύμνο στην Θεά Ίσις.

Επιπλέον πάνω από το αρχαιολογικό μουσείο παλαιόπολης υπάρχει το πρώην κοινοτικό γραφείο του χωριού ενώ το παλαιό δημοτικό σχολείο του χώρου της παλαιόπολης τώρα πια στεγάζει το πολιτιστικό κέντρο του χωριού.
Το χωριό αποτελεί κέντρο άγριας ζωής με πολλά αγριοκάτσικα και άγρια πρόβατα. Υπάρχουν επίσης αρκετά είδη δέντρων.
Υπάρχουν πολλά μονοπάτια που ενώνουν το χωριό. Υπάρχουν δύο που συνδέουν την γραφική βοτσαλωτή προσβάσιμη μόνο με μονοπάτια και δυσπρόσιτη παραλία της Παλαιόπολης με την κάτω Παλαιόπολη, ένα που συνδέει τον αρχαιολογικό χώρο του χωριού στον κάμπο με την κάτω Παλαιόπολη και πολλά άλλα.
Υπάρχουν εννέα εκκλησίες και εξωκλήσια στην Παλαιόπολη, δυο εξωκκλήσια στον Κόλυμπο και ένα εξωκλήσι στην Αγία Ελεούσα

Παραπομπές

Πηγές

Rogge, Sabine; Grünbart, Michael (2015). Medieval Cyprus: a Place of Cultural Encounter. Waxmann Verlag.
Seleli, Alexandra; Beneki, Eleni; Spiropoulou, Vaso; Tsonos, Konstantinos (2006). "Andros"

Χωριά της Άνδρου
Κώμη Χίου

Η Κώμη είναι ένας παραθαλάσσιος οικισμός, θέρετρο και παραλία της νότιας Χίου, σε οδική απόσταση 23 χιλιομέτρων νότια-νοτιοδυτικά από την πόλη της Χίου. Σήμερα αποτελεί οικισμό του Δήμου Χίου. Το όνομα υποδηλώνει ετυμολογικά τον μικρό οικισμό. Η Κώμη αποτελεί το επίνειο του μεγάλου χωριού της περιοχής αυτής του νησιού, της Καλαμωτής που βρίσκεται 4 περίπου χιλιόμετρα βόρεια της Κώμης, ενώ διοικητικά ανήκει στην Κοινότητα Καλαμωτής της οποίας αποτελεί οικισμό. Η Κώμη γειτνιάζει επίσης με τους παραθαλάσσιους οικισμούς-τοποθεσίες Εμπορειό (προς νοτιοδυτικά), Λιλικά και Άγιο Γιάννη (προς τα ανατολικά). Τα άλλα χωριά όμως βρίσκονται σε σχετικώς μεγάλες (για τα δεδομένα της Χίου) αποστάσεις. Το μεσοσταθμικό υψόμετρο της Κώμης είναι 5 μέτρα πάνω από την επιφάνεια της θάλασσας.

Η Κώμη βρίσκεται στο κέντρο περίπου του μυχού του Κόλπου της Καλαμωτής, δίπλα στην εκβολή των χειμάρρων Φανοπύργων και Κατράρη (του μεγαλύτερου της νότιας Χίου), ο οποίος περνά και από την Καλαμωτή. Κάποτε υπήρχαν εκεί έλη, αλλά χάρη στην εργατικότητα των κατοίκων αποξηράθηκαν. Στα νοτιοδυτικά υψώνεται ο χαρακτηριστικός κωνικός λόφος Προφήτης Ηλίας με το εκκλησάκι του προφήτη στην κορυφή του. Δυτικά της Κώμης υπάρχει επίσης και παλαιό ξωκλήσι του Αγίου Ισιδώρου.

Η Κώμη έχει παραλία μήκους περίπου ενός χιλιομέτρου με αμμώδη ακτή. Αυτά όλα την καθιστούν μία από τις δημοφιλέστερες παραλίες της Χίου. Στην παραλία διατίθενται ομπρέλες, ξαπλώστρες, ντουζιέρες καθώς και καμπίνες αλλαγής ενδυμασίας. Ευρύτερα στην περιοχή παρέχονται τουριστικές υπηρεσίες.

Πληθυσμός και οικονομία 
Η εξέλιξη του πληθυσμού της Κώμης στις επίσημες απογραφές φαίνεται στον πίνακα.

Οι κάτοικοι της Κώμης ασχολούνται παραδοσιακά με τη γεωργία, καθώς η Κώμη βρίσκεται στο νότιο άκρο μιας από τις ελάχιστες πεδινές περιοχές της Χίου, του Κάμπου της Καλαμωτής, του οποίου η νότια περιοχή είναι και η περισσότερο εύφορη, αν και άδεντρη, με αποτέλεσμα η Κώμη να είναι από τους πλουσιότερους αγροτικά τόπους του νησιού. Ειδικότερα, είναι ονομαστά σε όλη τη Χίο τα λαχανικά και τα καρπούζια της Κώμης, ενώ παλαιότερα έβγαζε και πολύ σιτάρι. Τις τελευταίες δεκαετίες υπάρχει και τουριστική ανάπτυξη του οικισμού ως θερέτρου με κέντρα κλπ., που οδήγησε στη ραγδαία αύξηση του πληθυσμού χωρίς όμως να φθάνει να μονοπωλεί σχεδόν την οικονομία της Κώμης, όπως έγινε π.χ. στην περίπτωση του Καρφά στη Χίο και πολλών άλλων παραθαλάσσιων χωριών αιγαιοπελαγίτικων νησιών. Εδώ έχουν τα εξοχικά τους σπίτια κάτοικοι της Καλαμωτής και αρκετοί άλλοι Χιώτες. Από παλιά εξάλλου η Κώμη ήταν περίφημη για εκδρομές, κολύμπι και ψάρεμα.

Πηγές 
 Δημ. Γλύκα, Μιχ. Ρυμική, Δημ. Σκάμαλου: Χίος: Η ιδιαίτερη πατρίδα μας, Χίος 1975, σελ. 60
 Κώστα Χωρεάνθη: Τουριστικός οδηγός της Χίου, εκδ. «Χίος-ημερολόγιο», Χίος 1970, σελ. 48

Κωμη
Δήμος Χίου
Παναθηναϊκό Κίνημα

Το Παναθηναϊκό Κίνημα είναι ελληνικό πολιτικό κόμμα με σύμβολο το τριφύλλι.

Ιστορικό
Το Κίνημα δημιουργήθηκε απο οπαδούς του Παναθηναϊκού με κύριο στόχο την επίλυση του γηπεδικού προβλήματος της ομάδας. 

Συμμετείχε στις βουλευτικές εκλογές της 6ης Μαΐου και έλαβε 18 ψήφους, αν και δεν διέθετε ψηφοδέλτια. Όποιος ήθελε να ψηφίσει το κόμμα έγραφε ΠΑΝΑΘΗΝΑΪΚΟ ΚΙΝΗΜΑ πάνω σε ένα λευκό ψηφοδέλτιο και ο δικαστικός αντιπρόσωπος έβαζε μία σφραγίδα για να θεωρείται έγκυρο.

Στις βουλευτικές εκλογές του Ιουνίου του 2012 το Παναθηναϊκο Κίνημα αύξησε ραγδαία τα ποσοστά του, ανεβαίνοντας από τις 18 ψήφους που είχε στις εκογές του Μαΐου σε 12.439 ψήφους, ποσοστό 0,20%. 

Περαιτέρω αύξηση των ποσοστών του κινήματος έγινε κατά τις αυτοδιοικητικές εκλογές και τις Ευρωεκλογές 2014, οπότε και έλαβε ποσοστό 0,74%. Στις Ευρωεκλογές του 2014 υποψήφιος του κόμματος ήταν ο ιστορικός Αλέξανδρος Κιτροέφ. Επιτυχία θεωρήθηκε το γεγονός, ότι εξέλεξε έναν δημοτικό σύμβουλο στο Δήμο Αθηναίων.

Μετά τις αυτοδιοικητικές εκλογές και τις ευρωεκλογές του 2014 ο ως τότε πρόεδρος του κινήματος Θεόδωρος Μαραγκουδάκης παραιτήθηκε και η δράση του κινήματος ως πολιτικό κόμμα ανεστάλη. Δεν υπήρξε διάδοχος στη θέση του προέδρου. Παρέμεινε ως δημοτική παράταξη στο Δήμο Αθηναίων με επικεφαλής τον εκλεγμένο δημοτικό σύμβουλο Νικόλαο Αβραμίδη.

Στις εκλογές του Ιανουαρίου του 2015 με δήλωσή του, δεν συμμετείχε, όπως και στις εκλογές του Σεπτεμβρίου του 2015.

Στις αυτοδιοικητικές εκλογές του 2019 στο Δήμο Αθηναίων ο εκλεγμένος δημοτικός σύμβουλος με το Παναθηναϊκό Κίνημα Νικόλαος Αβραμίδης ανακοίνωσε την υποψηφιότητά του με τον υποστηριζόμενο από τη Νέα Δημοκρατία συνδυασμό "Αθήνα Ψηλά" του Κωνσταντίνου Μπακογιάννη.

Δηλώσεις Ν. Αβραμίδη για το γηπεδικό
Ο Νίκος Αβραμίδης, ως Γενικός Γραμματέας του Παναθηναϊκού Κινήματος, είχε μετάσχει το 2013 ως κύριος ομιλητής στην παρουσίαση του πλάνου της Μεγάλης Λεωφόρου, ενώ το 2019 τάχθηκε υπέρ του Βοτανικού και της Διπλής Ανάπλασης, επειδή ο Παναθηναϊκός δεν έχει τίτλο ιδιοκτησίας του γηπέδου της Λεωφόρου, καθώς σύμφωνα με την Εφημερίδα της Κυβερνήσεως (21 Ιουλίου 1924) το οικόπεδο της Λεωφόρου ανήκει στον Δήμο Αθηναίων.

Αποτελέσματα εκλογών

Βουλή των Ελλήνων

Ευρωπαϊκό Κοινοβούλιο

Παραπομπές

Εξωτερικοί σύνδεσμοι
 Επίσημη σελίδα στο Facebook

Παναθηναϊκός Α.Ο.
Άγιος Πέτρος, Μπαρμπάντος

Ο Άγιος Πέτρος (αγγλικά: Saint Peter) είναι μια ενορία του Μπαρμπάντος. Έχει έκταση 34 τ.χλμ. και πληθυσμό 11.160 κατοίκων (2001). Πρωτεύουσα είναι η Σπάιτσταουν.

Γεωγραφία 
Ο Άγιος Πέτρος βρίσκεται βόρεια του Μπαρμπάντος. Συνορεύει στα βόρεια με την Αγία Λουκία, στα νότια με τον Άγιο Ιάκωβο και στα ανατολικά με τον Άγιο Ανδρέα. Στα δυτικά βρέχεται από την Καραϊβική Θάλασσα. Έχει έκταση 34 τ.χλμ..

Χωριά 
 Αλεϋνεντάλ Χωλ
 Βουεμόν
 Γουέλτσταουν
 Έμπγουορθ
 Κλίνκετς
 Κόλλετον
 Μέιναρντς
 Μουρ Χιλ
 Μπέννυ Χωλ
 Οξφόρδη
 Ρόουζ Χιλ
 Σιξ Μενς
 Σπάιτσταουν
 Φαρς
 Φρεντς Βίλλατζ

Δημογραφία 
Ο Άγιος Πέτρος είχε σύμφωνα με την απογραφή του 2000 11.160 κατοίκους με πυκνότητα 328 κατοίκων ανά τετραγωνικό χιλιόμετρο. Πρωτεύουσα είναι η Σπάιτσταουν με 3.634 κατοίκους.

Δείτε επίσης 
 Ενορίες του Μπαρμπάντος

Ενορίες του Μπαρμπάντος
Άγιος Φίλιππος, Μπαρμπάντος

Ο Άγιος Φίλιππος (αγγλικά: Saint Philip) είναι μια ενορία του Μπαρμπάντος. Έχει έκταση 60 τ.χλμ. και πληθυσμό 25.110 κατοίκων (2001). Πρωτεύουσα είναι η Σιξ Κρος Ρόουντς.

Γεωγραφία 
Ο Άγιος Φίλιππος βρίσκεται νοτιοανατολικά του Μπαρμπάντος. Συνορεύει στα δυτικά με την Εκκλησία του Χριστού, στα βόρεια με τον Άγιο Ιωάννη και στα βορειοδυτικά με τον Άγιο Γεώργιο. Στα ανατολικά βρέχεται από την Καραϊβική Θάλασσα. Έχει έκταση 60 τ.χλμ..

Χωριά 
 Γκρουβ
 Λονγκ Μπέυ
 Λούκας
 Μπελαίρ
 Μπιτς Χεντ
 Μπλέιντς
 Ντάιαμοντ Βάλλεϋ
 Σαμ'ς Λορντ Κασλ
 Σιξ Κρος Ρόουντς
 Στρουντ Λαντ
 Φουλ Μπέυ
 Χάρρισμιθ

Δημογραφία 
Ο Άγιος Φίλιππος είχε σύμφωνα με την απογραφή του 2000 25.110 κατοίκους με πυκνότητα 419 κατοίκων ανά τετραγωνικό χιλιόμετρο. Πρωτεύουσα είναι η Σιξ Κρος Ρόουντς με λιγότερους από 1.000 κατοίκους.

Δείτε επίσης 
 Ενορίες του Μπαρμπάντος

Ενορίες του Μπαρμπάντος
Κόμμα Φιλελευθέρων (νεότερο)

Το Κόμμα Φιλελευθέρων ήταν ελληνικό κεντρώο φιλελεύθερο πολιτικό κόμμα.

Ιστορικό
Το Κόμμα Φιλελευθέρων ιδρύθηκε στις 11 Αυγούστου 1980 από τον Νικήτα Βενιζέλο, εγγονό του ιδρυτή και ηγέτη του αρχικού κόμματος, Ελευθέριο Βενιζέλο. Το κόμμα ισχυριζόταν ότι ήταν αναβίωση του ομώνυμου κόμματος του 20ου αιώνα.

Προήλθε από την πολυδιάσπαση της Ένωσης Δημοκρατικού Κέντρου, μετεξέλιξη της Ένωσης Κέντρου, όπου το αρχικό κόμμα είχε συμμετάσχει στην ίδρυσή της. Δεδομένου ότι το κόμμα δημιουργήθηκε μετά τις εκλογές του 1977, κατά τις οποίες ο ιδρυτής του κόμματος είχε εκλεγεί βουλευτής, απέκτησε αυτομάτως κοινοβουλευτική εκπροσώπηση. Την ίδια χρονιά προσχώρησε ο επίσης προερχόμενος από την Ε.ΔΗ.Κ., βουλευτής Ηρακλείου, Κώστας Μπαντουβάς, ο οποίος ανέλαβε και Γενικός Γραμματέας του κόμματος. Το 1983 προσχώρησε ο πρ. βουλευτής Ρεθύμνης της Νέας Δημοκρατίας, Παύλος Βαρδινογιάννης γεγονός που προκάλεσε την αποχώρηση του Μπαντουβά. 

Το Κόμμα Φιλελευθέρων συμμετείχε σε όλες τις εκλογικές αναμετρήσεις μέχρι το 2012 (εκτός από τις βουλευτικές του 1990, του 1996, και του 2009 και τις ευρωεκλογές του 1994, του 1999 και του 2004). Ωστόσο, ως αναβίωση του αρχικού κόμματος, απέτυχε να ανακτήσει την αίγλη του, με αποτέλεσμα να περιοριστεί στα πενιχρά ποσοστά του 0,36% και του 0,1%. 

Αυτή η αποτυχία οδήγησε σε μη αυτόνομη κάθοδο του κόμματος στις βουλευτικές εκλογές του 1993, και στο να συνεργαστεί με την Πολιτική Άνοιξη του Αντώνη Σαμαρά. Μέσω της συνεργασίας αυτής, το Κόμμα των Φιλελευθέρων εκπροσωπήθηκε στο κοινοβούλιο, μέσω του προέδρου του κόμματος, Νικήτα Βενιζέλου.

Από το 1999, το κόμμα τελούσε υπό την ηγεσία του συνταξιούχου αξιωματικού του στρατού Μανώλη Καλλιγιάννη. Ωστόσο, συνεχίστηκε η πτωτική πορεία των ποσοστών του κόμματος, με αποτέλεσμα να λάβει στις εκλογές του Ιουνίου του 2012, μόλις 612 ψήφους (ποσοστό 0%). Το κόμμα δεν έχει συμμετάσχει στις τελευταίες εκλογικές αναμετρήσεις.

Αποτελέσματα εκλογών

Βουλή των Ελλήνων

Ευρωπαϊκό Κοινοβούλιο

Παραπομπές

Εξωτερικοί σύνδεσμοι
 Επίσημη ιστοσελίδα

Φιλελευθερων
1980
Άγιος Θωμάς, Μπαρμπάντος

Ο Άγιος Θωμάς (αγγλικά: Saint Thomas) είναι μια ενορία του Μπαρμπάντος. Έχει έκταση 34 τ.χλμ. και πληθυσμό 13.950 κατοίκων (2001). Πρωτεύουσα είναι η Γουέλτσμαν Χωλ.

Γεωγραφία 
Ο Άγιος Θωμάς βρίσκεται κεντρικά του Μπαρμπάντος στην Καραϊβική. Συνορεύει στα δυτικά και βορειοδυτικά με τον Άγιο Ιάκωβο, στα βόρεια-κεντρικά με τον Άγιο Ανδρέα και στα ανατολικά και βορειοανατολικά με τον Άγιο Ιωσήφ. Είναι περίκλειστη ενορία. Έχει έκταση 34 τ.χλμ..

Χωριά 
 Άλλεν Βιου
 Γουέλτσμαν Χωλ
 Κάρρινγκτον
 Λάιον Κασλ
 Μάουντ Μίζερυ
 Πόρεϋ Σπρινγκ
 Τσάπμαν

Δημογραφία 
Ο Άγιος Θωμάς είχε σύμφωνα με την απογραφή του 2000 13.950 κατοίκους με πυκνότητα 410 κατοίκων ανά τετραγωνικό χιλιόμετρο. Πρωτεύουσα είναι η Γουέλτσμαν Χωλ.

Δείτε επίσης 
 Ενορίες του Μπαρμπάντος

Ενορίες του Μπαρμπάντος
Μαράτ Ιζμάιλοφ

Ο Μαράτ Ναίλεβιτς Ιζμάιλοφ (ρωσικά: Мара́т Наи́левич Изма́йлов, 21 Σεπτεμβρίου 1982) είναι Ρώσος ποδοσφαιριστής, ο οποίος αγωνίζεται στην Αραράτ Μόσχας.

Καριέρα

Ρωσία 
Ο Ιζμάιλοφ άρχισε την καριέρα του στην νεανική ομάδα της Λοκομοτίβ Μόσχας και ήταν από τους πιο σημαντικούς παίκτες της ομάδας, όταν αυτή κατέκτησε το Πρωτάθλημα ποδοσφαίρου Ρωσίας τα έτη 2002 και 2004 - το 2001, ο Ιζμάιλοφ έλαβε το βραβείο του Καλύτερου Νεαρού Παίκτη. Ωστόσο, ο Ιζμάιλοφ υπέφερε και από τραυματισμούς. Στις 25 Οκτωβρίου 2011, ο Μαράτ βοήθησε την ομάδα του στον αγώνα απέναντι στην ΡΣΚ Άντερλεχτ, για το Τσάμπιονς Λιγκ 2011-02 - ο αγώνας έληξε με σκορ 5:1 υπέρ των Ρώσων.

Σπόρτινγκ 

Τον Ιούλιο του 2007, η Σπόρτινγκ Λισαβόνας δανείστηκε τον Ιζμάιλοφ, ο οποίος έκανε το ντεμπούτο του στο Σουπερ Καπ Πορτογαλίας απέναντι στην Πόρτο - ο αγώνας έληξε με σκορ 1:0 και το μοναδικό τέρμα του αγώνα πέτυχε ο Μαράτ, ο οποίος ήταν και τραυματίας.

Στις 6 Οκτωβρίου 2007, ο Ιζμάιλοφ μπήκε ως αλλαγή και πέτυχε δύο τέρματα απέναντι στην Βικτόρια Α.Σ. (η Σπόρτινγκ νίκησε με σκορ 3:0), ενώ επίσης βοήθησε την ομάδα του να κατακτήσει την δεύτερη θέση του Πρωταθλήματος ποδοσφαίρου Πορτογαλίας και να νικήσει την Πόρτο στον τελικό του Κυπέλλου Πορτογαλίας. Κατά τη διάρκεια του επόμενου έτους, υπέγραψε νέα συμφωνία με την Σπόρτινγκ, η οποία έδωσε 4.5 εκατομμύρια ευρώ στην Λοκομοτίβ Μόσχας.

Στο Πρωτάθλημα ποδοσφαίρου Πορτογαλίας 2009-10, τα φυσικά προβλήμα του Ιζμάιλοφ επανήλθαν στο προσκήνιο και αναγκάστηκε να περάσει τρεις μήνες στο περιθώριο εξαιτίας τραυματισμού στο γόνατο. Επέστρεψε στις προπονήσεις μετά την απόλυση του Πάουλο Μπέντο, αλλά πέρασε τις επόμενες χρονιές στο περιθώριο εξαιτίας τραυματισμού στο γόνατο, ενώ επίσης υπήρξαν φιλονικίες με το διοικητικό συμβούλιο της Σπόρτινγκ για το θέμα αυτό.

Διεθνής καριέρα 
Ο Ιζμάιλοφ έκανε το ντεμπούτο του για την εθνική Ρωσίας στην ηλικία των 19 και συμμετείχε σε δύο αγώνες του Mundial 2002, καθώς επίσης και σε δύο αγώνες του Euro 2004. Στις 25 Μαΐου 2012, ο Μαράτ συμπεριελήφθη στην 23μελή σύνθεση της εθνικής Ρωσίας για το Euro 2012.

Στατιστική

Ομάδες 

Μέχρι τις 19 Μαϊου 2012.

Εθνική Ρωσίας 

Μέχρι τις 26 Μαϊου 2012.

Διακρίσεις

Ομαδικές 

 Λοκομοτίβ Μόσχας:

 Πρωτάθλημα ποδοσφαίρου Ρωσίας: 2002, 2004
 Κύπελλο ΚΑΚ: 2005
 Σούπερ Καπ Ρωσίας: 2003, 2005

 Σπόρτινγκ:

 Κύπελλο ποδοσφαίρου Πορτογαλίας: 2007-08, 2η θέση το 2011-12
 Σούπερ Καπ Πορτογαλίας: 2007, 2008
 Λιγκ Καπ Πορτογαλίας: 2008-09

Ατομικές 

 Καλύτερος Νεαρός Παίκτης του Πρωταθλήματος ποδοσφαίρου Ρωσίας 2001

Παραπομπές

Εξωτερικοί σύνδεσμοι 

 Στατιστική και σελίδα του παίκτη Zerozero
 Στατιστικές στο ForaDeJogo
 Σελίδα του παίκτη στο PortuGOAL

Ρώσοι ποδοσφαιριστές
Ποδοσφαιριστές Εθνικής Ρωσίας
Μέσοι ποδοσφαιριστές
Ποδοσφαιριστές Λοκομοτίβ Μόσχας
Ποδοσφαιριστές Σπόρτινγκ Λισαβόνας
Ποδοσφαιριστές ΦΚ Πόρτο
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Παγκοσμίου Κυπέλλου 2002
Ποδοσφαιριστές Ευρωπαϊκού Πρωταθλήματος 2004
Ποδοσφαιριστές Πρέμιερ Λιγκ Ρωσίας
Ποδοσφαιριστές ΦΚ Κρασνοντάρ
Σιουδάδ Κεσάδα

Η Σιουδάδ Κεσάδα (ισπανικά: Ciudad Quesada) ή Σαν Κάρλος (San Carlos) είναι μια πόλη της Κόστα Ρίκα. Είναι Ανήκει στην Επαρχία Αλαχουέλα. Έχει έκταση 145.3 τ.χλμ. και πληθυσμό 43.399 κατοίκων. Βρίσκεται 97 χιλιόμετρα βορειοδυτικά από την πρωτεύουσα Σαν Χοσέ.

Γεωγραφία 

Η Σιουδάδ Κεσάδα βρίσκεται βόρεια της Κόστα Ρίκα και κεντρικά της Επαρχίας Αλαχουέλα. Βρίσκεται νοτιοανατολικά της Σαν Ρόκε και της Πεχκ, βορειοανατολικά της Ρον-Ρον και βορειοδυτικά της Κολόν.

Κλίμα 
Το κλίμα της Σιουδάδ Κεσάδα είναι τροπικό.

Δημογραφία 
Η Σιουδάδ Κεσάδα είχε σύμφωνα με την απογραφή του 2006 50.753 κατοίκους.

Δείτε επίσης 
 Κατάλογος πόλεων της Κόστα Ρίκα

Πόλεις της Κόστα Ρίκα
Επαρχία Αλαχουέλα